|  |  |  |
| --- | --- | --- |
| 2018. gada 16.februārī | Ventspilī | Nr.19  (protokols Nr. 4; 7.§ ) |
|  |  |  |

Par finansējumu vējdzirnavu kapitālajam remontam

Piejūras brīvdabas muzejā

Lai saglabātu un atjaunotu nozīmīgu kultūrvēstures mantojuma objektu un attīstītu Piejūras brīvdabas muzeja ekspozīciju, uzlabojot muzejisko priekšmetu saglabāšanas un apskates iespējas, un veicinot sabiedrības izpratni par kultūrvēsturi, nodrošinātu Muzeju likuma 7.panta pirmajā daļā noteikto uzdevumu vākt, saglabāt un popularizēt sabiedrībā dabas, materiālās un nemateriālās kultūras vērtības, kā arī sekmēt to izmantošanu sabiedrības izglītošanai un attīstībai, pamatojoties uz likuma „Par pašvaldībām” 15.panta pirmās daļas 5.punktā noteikto autonomo funkciju rūpēties par kultūru un sekmēt tradicionālo kultūras vērtību saglabāšanu, Ventspils pilsētas domes saistošajiem noteikumiem Nr.2 „Ventspils pilsētas pašvaldības 2018.gada budžets”, kā arī ņemot vērā Ventspils pilsētas domes Ekonomikas un budžeta komisijas 2018.gada 07.februāra ieteikumu un Finanšu komitejas 2018.gada 9.februāra atzinumu,

**Ventspils pilsētas dome**

**nolemj:**

1. Iedalīt Ventspils pilsētas pašvaldības iestādei „Ventspils muzejs” 88 692 EUR vējdzirnavu kapitālajam remontam Piejūras brīvdabas muzejā Riņķa ielā 2, Ventspilī, t.sk.:
   1. 12 924 EUR no Ventspils muzeja 2018.gada pamatbudžetā maksas pakalpojumos plānotā ieņēmumu pārsnieguma pār izdevumiem;
   2. 75 768 EUR no Ventspils pilsētas pašvaldības 2018.gada pamatbudžeta asignējumos plānotā ieņēmumu pārsnieguma pār izdevumiem.
2. Ventspils pilsētas pašvaldības iestādei „Ventspils muzejs” (S.Ūdre) nodrošināt atbilstošus grozījumus pašvaldības iestādes „Ventspils muzejs” 2018.gada budžetā.
3. Finanšu nodaļai (K.Vitenbergs) nodrošināt atbilstošus grozījumus Ventspils pilsētas pašvaldības 2018.gada budžeta kopsavilkumā.
4. Kontroli par šī lēmuma izpildi uzdot Ventspils pilsētas domes izpilddirektoram A.Ābelem.

Sēdes vadītājs,

#### Domes priekšsēdētāja 1.vietnieks

#### infrastruktūras jautājumos J.Vītoliņš